Document ID: 31998R2316

Komisijas Regula (EK) Nr. 2316/98
(1998. gada 26. oktobris),
ar ko atļauj jaunu piedevu izmantošanu un groza atļaujas nosacījumus vairākām piedevām, kuras jau atļauts izmantot barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Direktīvu 98/19/EK [2], un jo īpaši tās 9.j un 3. pantu,
tā kā Direktīvā 70/524/EEK ir paredzēts, ka jaunas piedevas vai jaunus piedevu izmantošanas veidus var atļaut, ņemot vērā zinātnes un tehnikas jaunākos sasniegumus;
tā kā Padomes 1996. gada 23. jūlija Direktīvā 96/51/EK, ar ko groza Direktīvu 70/524/EEK par barības piedevām [3], ir izklāstīta jauna procedūra piedevu apstiprināšanai ar regulu, kura pilnībā būs piemērojama no 1999. gada 1. oktobra; tā kā pārejas laikā dalībvalstīm jāpieņem tādas tiesību normas, kas nepieļautu nekādas neskaidrības attiecībā uz spēkā esošajiem tiesību aktiem; tā kā dalībvalstīm jānodrošina visu to tiesību aktu atcelšana, kas neatbilst šai regulai;
tā kā dažās dalībvalstīs ir sekmīgi pārbaudītas jaunas piedevas, kas ietilpst grupas "Krāsvielas, tostarp pigmenti" 1. daļā "Karotinoīdi un ksantofilīni"; tā kā šīs jaunās piedevas būtu pagaidām jāatļauj izmantot;
tā kā, lai atšķirtu jaunu piedevu, kas ietilpst grupas "Krāsvielas, tostarp pigmenti" 1. daļā "Karotinoīdi un ksantofilīni", no citas tās pašas grupas piedevas, kas jau ir atļauta, būtu jāmaina šīs jau atļautās piedevas nosaukums;
tā kā dažās dalībvalstīs ir vispusīgi pārbaudītas jaunas piedevas, kas ietilpst grupā "Mikroelementi" un, precīzāk, attiecas uz elementiem "Varš Cu", "Mangāns Mn" un "Cinks Zn"; tā kā, pamatojoties uz veiktajiem pētījumiem, šīs jaunās piedevas var atļaut izmantot;
tā kā, lai nepieļautu nelabvēlīgu ietekmi uz suņiem, kompleksajā barībā būtu jāpazemina maksimāli pieļaujamais līmenis piedevai etoksihīnam, kas ietilpst grupā "Antioksidanti";
tā kā dažās dalībvalstīs sekmīgi ir pārbaudīts jauns izmantojums piedevai, kas ietilpst grupas "Krāsvielas, tostarp pigmenti" 1. daļā "Karotinoīdi un ksantofilīni"; tā kā šis jaunais izmantojums būtu pagaidām jāatļauj;
tā kā dažās dalībvalstīs ir sekmīgi pārbaudīts jauns izmantojums piedevai 3-fitāze, kas ietilpst grupā "Fermenti" un jau ir atļauta; tā kā šis jaunais izmantojums būtu pagaidām jāatļauj;
tā kā pārskatāmības labad šīs regulas pielikumos attiecīgā gadījumā ir iekļautas citas tās pašas grupas piedevas vai cits atļauts attiecīgās piedevas izmantojums; tā kā ir ieteicams pagarināt par konkrētu laika posmu atļaujas termiņu piedevām, kas ietilpst vienā grupā ar šīs regulas tikko atļautajām vielām un kas jau ir atļautas attiecīgās valsts mērogā, bet kuru izpēte vēl nav pabeigta;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
1. Beta-karotīnu, kas ietilpst grupas "Krāsvielas, tostarp pigmenti" 1. daļā "Karotenoīdi un ksantofilīni", saskaņā ar Direktīvu 70/524/EEK var atļaut kā piedevu E 160 barībā, ievērojot šīs regulas pielikumā izklāstītos nosacījumus.
2. Koncentrētu astaksantīnu Phaffia rhodozyma (ATCC 74219), kas ietilpst grupas "Krāsvielas, tostarp pigmenti" 1. daļā "Karotenoīdi un ksantofilīni", saskaņā ar Direktīvu 70/524/EEK var atļaut kā 12. piedevu barībā, ievērojot šīs regulas pielikumā izklāstītos nosacījumus.
3. Vielu "aminoskābju vara helāta hidrāts", kas ietilpst grupā "Mikroelementi" un attiecas uz elementu E4 "Varš Cu", saskaņā ar Direktīvu 70/524/EEK atļauj kā piedevu barībā, ievērojot šīs regulas II pielikumā izklāstītos nosacījumus.
4. Vielu "aminoskābju mangāna helāta hidrāts", kas ietilpst grupā "Mikroelementi" un attiecas uz elementu E5 "Mangāns Mn", saskaņā ar Direktīvu 70/524/EEK atļauj kā piedevu barībā, ievērojot šīs regulas II pielikumā izklāstītos nosacījumus.
5. Vielu "aminoskābju cinka helāta hidrāts", kas ietilpst grupā "Mikroelementi" un attiecas uz elementu E6 "Cinks Zn", saskaņā ar Direktīvu 70/524/EEK atļauj kā piedevu barībā, ievērojot šīs regulas II pielikumā izklāstītos nosacījumus.
2. pants
1. Izmantošanas atļaujas nosacījumus piedevai E 324 "etoksihīns", kas ietilpst grupā "Antioksidanti", saskaņā ar Direktīvu 70/524/EEK aizstāj ar šīs regulas III pielikumā izklāstītajiem nosacījumiem.
2. Piedevu E 161g "kantaksantīns", kas ietilpst grupas "Krāsvielas, tostarp pigmenti" 1. daļā "Karotenoīdi un ksantofilīni" un attiecas uz kategoriju "Lolojumputni un dekoratīvie putni", var atļaut saskaņā ar Direktīvu 70/524/EEK, ievērojot šīs regulas I pielikumā izklāstītos nosacījumus.
3. Piedevu "3-fitāze (EK 3.1.3.8)", kas ietilpst grupā "Fermenti", var atļaut saskaņā ar Direktīvu 70/524/EEK, ievērojot šīs regulas IV pielikumā izklāstītos nosacījumus.
4. Piedevu Nr. 11 "koncentrēts astaksantīns Phaffia rhodozyma", kas ietilpst grupas "Krāsvielas, tostarp pigmenti" 1. daļā "Karotenoīdi un ksantofilīni" un attiecas uz dzīvnieku kategoriju "Laši, foreles", var atļaut saskaņā ar Direktīvu 70/524/EEK, ievērojot šīs regulas I pielikumā izklāstītos nosacījumus.
3. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1998. gada 15. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 26. oktobrī

Labels: 0
1
6